CELEX: C2006/131/24
Language: da
Date: 2006-06-03 00:00:00
Title: sag C-210/04: Domstolens dom (Anden Afdeling) af  23. marts 2006  — Ministero dell'Economia e delle Finanze, Agenzia delle Entrate mod FCE Bank plc (anmodning om præjudiciel afgørelse fra Corte suprema di cassazione) (Sjette momsdirektiv — artikel 2 og 9 — fast forretningssted — et ikke-hjemmehørende selskab — retsforhold — aftale om fordeling af omkostninger — OECD's modeloverenskomst til undgåelse af dobbeltbeskatning — begrebet  afgiftspligtig person  — levering af tjenesteydelser mod vederlag — administrativ praksis)

3.6.2006   
            
            
               DA
            
            
               Den Europæiske Unions Tidende
            
            
               C 131/14
            
         Domstolens dom (Anden Afdeling) af 23. marts 2006 — Ministero dell'Economia e delle Finanze, Agenzia delle Entrate mod FCE Bank plc (anmodning om præjudiciel afgørelse fra Corte suprema di cassazione)
   (sag C-210/04) (1)
   
   (Sjette momsdirektiv - artikel 2 og 9 - fast forretningssted - et ikke-hjemmehørende selskab - retsforhold - aftale om fordeling af omkostninger - OECD's modeloverenskomst til undgåelse af dobbeltbeskatning - begrebet »afgiftspligtig person« - levering af tjenesteydelser mod vederlag - administrativ praksis)
   (2006/C 131/24)
   Processprog: italiensk
   Den forelæggende ret
   Corte suprema di cassazione
   Parter i hovedsagen
   
      Sagsøgere: Ministero dell'Economia e delle Finanze, Agenzia delle Entrate
   
      Sagsøgt: FCE Bank plc
   Sagens genstand
   Anmodning om præjudiciel afgørelse — Corte suprema di cassazione, Femte Borgerlige Afdeling (Italien) — fortolkning af artikel 2, stk. 1, og artikel 9, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — filial, der er organiseret som produktionsenhed, af et selskab med hjemsted i anden stat — muligheden for at anses filialen som en selvstændig afgiftspligtig person, og at anvende armslængdeprincippet som omhandlet i OECD's modeloverenskomst til undgåelse af dobbeltbeskatning
   Konklusion
   Artikel 2, nr. 1, og artikel 9, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at et fast forretningssted, som ikke er en selvstændig juridisk enhed i forhold til det selskab med hjemsted i en anden medlemsstat, som det henhører under, og hvortil selskabet leverer tjenesteydelser, ikke skal anses for en afgiftspligtig person på grund af de omkostninger, der henføres til det i forbindelse med nævnte leveringer.
   
      (1)  EUT C 190 af 24.7.2004.